de Hydnora. 797 
Hydnoram pertinere, nec scio, an ullum plantarum genus pa- 
rasiticum a ceteris sui ordinis generibus non parasiticis minus 
differat illo. 
Icownum Exwplricatio. 
Quotquot sunt, sueta sua liberalitate delineavit cl. Doctor Lorek. 
Magnitudo naturalis nusquam aucta est, nisi in Tab.LVIIIL. Fig.3. Co- 
lor utriusque speciei extus idem, quem Tab. LIX. Fig.3. ostendit; in- 
terne prima species altera paulo obscurior est, colorisque crocei expers, 
ex brunneo nigrescit. Tabulam anatomicam aegre omisi; sed a peritiore 
eam impetraturum esse spero. 
Tab. LVIII. ZHydnora Africana. 
Fig. 1. Planta ad radicem usque integra, germine nondum tume- 
facto, limbique laciniis anterioribus binis apice adhuc cohaerentibus. Ge- 
nitalium in tubo reconditorum situs iam in superficie quodammodo ap- 
paret. Perianthii laciniae anteriores nonnisi a dorso lateribusque conspi- 
ciuntur; tertia pulvinulum 'ei intus adnatum albentem ostendit. 
Fig. 2. Idem specimen alio latere visum, tubo ovarioque apertis, 
ut stamina stigma placentaeque filiformes descendentes partimque pen- 
dulae in conspectum veniant. 
Fig. 3. Dimidius annulus staminifer, magnitudine modice aucta, 
ex specimine ad longitudinem dissecto. Unde apparet, antheras huius 
speciei non solum externam sed etiam internam annuli faciem tenere, 
non omnes tamen utrumque attingere marginem, 
Fig. 4. Radicis pars. 
Fig. 5. Eiusdem sectio transversa, coloribus ad naturam picta. 
Tab. LIX. Hydnora triceps. 
Fig. 1. Planta, radice excepta, integra, limbo, quantum fieri potest, 
aperto. 
